Ovule cu extract de ceai verde cutie cu 10 ovule
DescriereIndicaţii şi mod de acţiune:Substanţa activă este un extract din frunzele de ceai verde, fiind utilizat pentru tratamentul verucilor (Condylomata acuminata) de la nivelul organelor genitale (sexuale) sau din jurul anusului, apărute în urma infecţiei cu virusul HPV. Extractul din frunzele de ceai verde acţionează prin inhibarea creşterii keratinocitelor activate, responsabile de apariţia condiloamelor genitale. Principalii compuşi activi din extractul de ceai verde sunt catechinele care au proprietăţi anticancerigene, datorită acţiunii antioxidante puternice.Atenţionări şi precauţii:• Vă rugăm să respectaţi administrarea recomandată în prescripţie!• Nu utilizaţi mai mult decât vă este recomandat.• Nu îl utilizaţi fără acordul medicului.• În cazul în care nu aţi administrat o doză, nu luați o doză dublă pentru a compensa.• Se recomandă spălarea mâinilor înainte şi după aplicarea acestui preparat.• Se recomandă igienizarea zonei intime înainte de utilizare.• În cazul apariţiei oricărui simptom al unei reacţii adverse (erupţie cutanată severă, mâncărimea sau inflamarea zonei) este necesar să solicitaţi asistenţă medicală.• Reacţiile adverse de tip prurit şi eritem, pot apărea la începutul tratamentului.• Pe zona uscată sau sensibilă, poate apărea o senzaţie de uscăciune şi o uşoară iritaţie.• A nu se lăsa la îndemâna copiilor. • A nu se utiliza după data de expirare înscrisă pe eticheta cutiei.Contraindicaţii:Nu utilizaţi ovulele dacă sunteţi alergica (hipersensibila) la extractul de ceai verde sau la oricare dintre componentele acestui preparat.Mod de administrare:Utilizaţi întotdeauna acest medicament exact aşa cum v-a spus medicul dumneavoastră. Discutaţi cu medicul dumneavoastră sau cu farmacistul, dacă nu sunteţi sigur.Doza recomandată este de 1 ovul intravaginal seara, conform recomandării medicului.Verucile genitale sunt o boală cu transmitere sexuală; prin urmare, vă puteţi infecta partenerul prin activitate sexuală. Prezervativele trebuie utilizate până la dispariţia completă a verucilor.De asemenea, utilizarea prezervativelor previne reinfectarea.Dacă verucile nu dispar sau dacă reapar după tratament, adresaţi-vă medicului dumneavoastră.Compoziţie:Bază pentru ovule supovag, glicerină, extract de ceai verde.Prezentare şi păstrare:Cutie cu 10 ovule.A se păstra la frigider (2-8 °C) pe durata tratamentului. Seara înainte de adimistrare, scoateți un ovul și lăsați-l 5-10 minute la temperature camerei.Producător:Professional Farmaline Vălenii de Munte